— विगतका सबै निर्वाचनहरू सम्पन्न भइसक्दा कांँग्रेसले जुन प्रकारको मत पाएको छ, त्यो सम्मान योग्य नै छ । तथापी कांँग्रेसको आन्तरिक व्यवस्थान र नेतृत्वको सुझबुझ नपुगेका कारण उम्मेदवार चयन गर्दा देखिएका अव्यवहारिक कारणले अपेक्षित संख्यामा विजय हासिल गर्न सकेन । यो काँंग्रेसको कमजोरी नै हो । त्यसपछि कम्युनिष्ट गठबन्धनले पनि असर त गरेको छ । अझ त्यो भन्दा बढी काँंगे्रसकै गुट–उपगुटका कारण आफ्ना मान्छेलाई नै टिकट दिनुपर्छ भन्ने मान्यता नेतृत्व तहमा देखियो । जसका कारण देशका विभिन्न भागमा टिकट पाउन रहेका योग्य, वरिष्ठ, लोकप्रिय र क्षमतावान साथीहरूले टिकट नपाएका कारणले पनि मत संख्यामा कमी आएको जस्तो मलाई लाग्छ ।
